అటల్ బిహారీ వాజపేయి
సానుకూల జాతీయవాద భావజాలపు ప్రభావంతో భారతీయ జనతాపార్టీ 1995లో బలమైన పార్టీగా అవతరించింది. 1996 సార్వత్రిక ఎన్నికలలో లోక్‌సభలో అత్యధిక స్థానాలు గెలుచుకున్న పార్టీగా బి.జె.పి అవతరించింది. ఆనాటి రాష్ట్రపతి శంకర్ దయాళ్ శర్మ, వాజపేయిని ప్రభుత్వం ఏర్పాటు చేసేందుకు ఆహ్వానించాడు. వాజపేయి భారత 10వ ప్రధానమంత్రి అయ్యాడు. కానీ బి.జె.పి ఇతర పార్టీల మద్దతును కూడగట్టుకొవటంలో విఫలమై, వాజపాయి ప్రభుత్వం సభలో ఆధిక్యతను నిరూపించుకోలేకపోయింది. పార్లమెంటులో మెజారిటీ పొందలేమని స్పష్టమైన వెంటనే, 13 రోజుల అనంతరం వాజపేయి తన పదవికి రాజీనామా చేశాడు.
జాతీయ ప్రజాస్వామ్య కూటమి
జాతీయ ప్రజాస్వామ్య కూటమి (ఎన్డీయే) భారతదేశంలోని మధ్య-సాంప్రదాయ రాజకీయ పార్టీల సంకీర్ణ పక్షం. 1998లో ఇది ఏర్పడినపుడు భారతీయ జనతాపార్టీ నేతృత్వంలో 13 ఇతర భాగస్వామ్య పార్టీలను కలిగి ఉంది. NDA కన్వీనర్ శరద్ యాదవ్ మరియు గౌరవాధ్యక్షుడు పూర్వ ప్రధానమంత్రి అటల్ బిహారీ వాజపేయి. కూటమిలోని ప్రతినిధులు పూర్వ గృహమంత్రి సుష్మా స్వరాజ్, రాజ్యసభలోని ప్రతిపక్ష నాయకుడు అరుణ్ జైట్లీ, మరియు లోక్‌సభ ఉప స్పీకర్ కరియా ముండ.